OpenLLM-France/wikimedia huggingface dataset:
# The Accountant (2016ko filma)

The Accountant (euskaraz Kontularia), 2016ko Gavin O'Connor estatubatuarrak zuzendutako ekintza thriller film bat da. Ben Affleck, Anna Kendrick, J. K. Simmons, Jon Bernthal, Cynthia Addai-Robinson, Jeffrey Tambor eta John Lithgow aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Christian Wolff (Ben Affleck) haurra zenetik autismo arina duen eta ordenarekin oso zorrotza eta gainontzeko jendearekin komunikatzeko arazoak ditu. Izaera oso lasaia, obsesionatua eta pertsonekin baino zenbakiekin hobe eramaten den gizasemea izan arren, bizimodu bikoitza darama: bulego txiki bateko kontulari bezala, eta munduko erakunde kriminal arriskutsuenentzat lan egiten duen 'freelance' kontalaria ere bai.

## Aktoreak

* Ben Affleck: Christian "Chris" Wolff
** Seth Lee: Chris gaztea
* Anna Kendrick: Dana Cummings
* J. K. Simmons: Raymond "Ray" King
* Jon Bernthal: Braxton
** Jake Presley: Braxton gaztea
* Cynthia Addai-Robinson: Marybeth Medina
* Jeffrey Tambor: Francis Silverberg
* John Lithgow: Lamar Blackburn
* Jean Smart: Rita Blackburn
* Andy Umberger: Ed Chilton
* Alison Wright: Justine
** Izzy Fenech: Justine gaztea
* Robert C. Treveiler: Chrisen aita
* Mary Kraft: Chrisen ama
* Gary Basaraba: Don
* Fernando Chien: Sorkis

## Kanpo estekak

* IMDBko fitxa irakurgai (Ingelesez)
* Datuak: Q18883455
# The Acreage (Florida)

The Acreage Ameriketako Estatu Batuetako erroldak esleitutako leku bat da. Palm Beach konderrian kokatuta dago, Florida estatuan. 41.654 biztanle ditu, 105,947392 kilometro koadroko azaleran banatuta.

## Ikus, gainera

* Palm Beach konderria

## Kanpo estekak

* Datuak: Q7712274
# Theodore Harold Maiman

Theodore Harold Maiman (Los Angeles, AEB, 1927ko uztailaren 11 – Vancouver, Kanada, 2007ko maiatzaren 5a) estatubatuar fisikaria izan zen.
Colorado eta Stanfordeko unibertsitateetan egin zituen ikasketak. Ikerlan nagusiak laserren, mikrouhinen eta espektroskopia optikoaren alorretan egin zituen. Maiman izan zen, esaterako, laser batetik argi-bultzada koherente bat sortzen lehena (1960), laserraren anplifikatzaile gisa errubi bat erabiliz. Handik hilabete batzuetara osatu zen, aurkikuntza hartan oinarriturik, erregulartasunez zebilen lehenengo laserra.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q315399
* Multimedia: Theodore Maiman / Q315399
# Theodore William Richards

Theodore William Richards (Germantown, Pennsylvania, 1868ko urtarrilaren 31 – Cambridge, Massachusetts, 1928ko apirilaren 2a) Estatu Batuetako kimikaria izan zen.
Hirurogei bat gai bakunen atomo-masa zehaztu zuen, eta frogatu zuen mea erradioaktiboetatik ateratako berun-laginek eta berun arruntak masa desberdina dutela. Kalorimetro adiabatikoa asmatu zuen 1905ean, eta lan baliotsuak egin zituen termodinamikaz. Kimikako Nobel Saria eman zioten 1914an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q189465
* Multimedia: Theodore William Richards / Q189465
# Theodoros Tselidis

Theódoros Tselidis (grezieraz: Θεόδωρος Τσελίδης; Vladikavkaz, 1996ko abuztuaren 5a) osetiar jatorriko greziar judo borrokalari bat da.
2024ko Udako Olinpiar Jokoetan brontzezko domina lortu zuen -90 kg kategorian.
Europako Judo Txapelketan brontzezko bi domina irabazi zituen, 2018. eta 2022. urteetan, -90 kg kategorian.

## Nazioarteko palmaresa

Olinpiar Jokoak :
| Urtea | Lekua | Domina | Kategoria |
| 2024 | Paris | 03 ! | –90 kg |
| Europako Txapelketa ||||
| Urtea | Lekua | Domina | Kategoria |
| 2018 | Tel Aviv | 03 ! | –90 kg |
| 2022 | Sofia | 03 ! | –90 kg |

## Erreferentziak

* 1 2 (Ingelesez) «Theodoros Tselidis Judoka» JudoInside (web.archive.org) 2024-08-01 (Noiz kontsultatua: 2024-08-11).
* ↑ (Frantsesez) «Theodoros Tselidis» Jeux Olympiques Paris 2024.

## Ikus, gainera

* Judoa 2024ko Udako Olinpiar Jokoetan

## Kanpo estekak

(Ingelesez) Theodoros Tselidis International Judo Federation
* Datuak: Q52282137
* Multimedia: Theodoros Tselidis / Q52282137
# Theodore Roethke

Theodore Huebner Roethke (Saginaw, Michigan, 1908ko maiatzaren 25a - Bainbridge Island, Washington, 1963ko abuztuaren 1a) estatubatuar olerkaria izan zen.
Aita etorkin alemaniarra zen, berotegi baten jabea. Theodorek han igaro zuen haurtzaroa, eta ondoren naturaren irudiak erabili zituen bere lanean. Osabaren suizidioak eta aitaren minbiziak eragindako heriotzak ere eragina izan zuten lanean.
Depresio maniakoa pairatzen hasi zen, eta asko edaten zuen. 1953an, Beatrice O 'Connel izeneko ikasle ohi batekin ezkondu zen, eta hark argitaratu zuen azken lana. Bere poesiaren izaera introspektiboak eragin handia izan zuen Sylvia Plathengan.
1954an Pulitzer Saria Olerkigintzan irabazi zuen The Waking liburuarekin eta National Book Award for Poetry bi aldiz: 1956an Words for the Wind eta 1965ean The Far Field liburuekin.

## Lanak

* Open House (1941)
* The Lost Son and Other Poems (1948)
* Praise to the End! (1951)
* The Waking (1953)
* Words for the Wind (1958)
* I Am! Says the Lamb (1961)
* Sequence, Sometimes Metaphysical (1963)
* Party at the Zoo (1963) (A Modern Masters Book for Children, illustrated by Al Swiller)
* The Far Field (1964)
* Dirty Dinky and Other Creatures: Poems for Children (1973)
* On Poetry and Craft: Selected Prose and Craft of Theodore Roethke (2001)
* Straw for the Fire: From the Notebooks of Theodore Roethke, 1943-63 (1972; 2006) (selected and arranged by David Wagoner)

## Kanpo estekak

* Datuak: Q1151763
* Multimedia: Theodore Roethke / Q1151763
# Theodore William Schultz

Theodore William Schultz (Arlington, Hego Dakota, 1902ko apirilaren 30a - Evanston, Illinois, 1998ko otsailaren 26a) Ameriketako Estatu Batuetako ekonomista izan zen.
Hego Dakotako eta Wisconsingo Unibertsitateetan egin zituen ikasketak.
1946tik aurrera, Chicagoko Unibertsitateko Ekonomia saileko zuzendari gisa, giza baliabideek nekazaritzan duten garrantzia aztertu zuen, herri pobreetan batez ere. Nekazaritzaren kaltean garatze-bidean diren herriek industrializazio-prozesuari ematen dioten garrantzia kritikatu zuen. 1979an Ekonomiako Nobel Saria irabazi zuen, nekazaritza-ekonomiaz egindako lanarengatik. Lanik aipagarrienak: Economic Crises in World Agriculture (1965, Munduko nekazaritzaren krisi ekonomikoa), Economic Growth and Agriculture (1968, Ekonomia hazkuntza eta nekazaritza) eta Human Resources (1972, Giza balidabideak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q233947
* Multimedia: Theodore Schultz / Q233947
# Theodosia (Missouri)

Theodosia Missourieko herrixka bat da. Ozark konderrian kokatua dago. 2010ean 243 biztanle zituen, 3,55 kilometro koadrotan banatuta.

## Ikus, gainera

* Ozark konderria

## Kanpo estekak

* Datuak: Q2012378
# Theodoros Kolokotronis

Theodoros Kolokotronis, "Gerous tou Moria" bezala ezaguna (grezieraz: Θεόδωρος Κολοκοτρώνης; Ramovouni, Mesenia, 1770eko apirilaren 3a - Atenas, 1843ko otsailaren 16a) greziar jenerala eta Greziako independentziaren aldeko borrokaren liderra izan zen. Errusia-Turkiar Gerran errusiar armadan zerbitzatu ondoren eta britainiarrekin 1821ean independentziaren aldeko borrokara batu zen. Bere arrakastarik handiena, 1822ko Dervenakiako Guduan otomandar armadaren porrota izan zen. 1825ean, Peloponesoko greziar indar guztien komandante buru izendatu zuten. Gerraren ondoren, Ioannis Kapodistrias eta Oto Greziakoa erregearen alde egin zuen.
* Datuak: Q319678
* Multimedia: Theodoros Kolokotronis / Q319678
# Théo van Rysselberghe

Théophile "Théo" van Rysselberghe (Gante, 1862ko azaroaren 23a - Le Lavandou, 1926ko abenduaren 13a) belgikar margolaria izan zen.
Ganteko Akademian eta Bruselako Arte Ederren Errege Akademian ikasi zuen. 1882tik 1888ra hiru bidaia egin zituen Marokora moda orientalistari jarraituz. 18 urterekin Ganteko Aretoan erakutsi zuen. Les XX taldearen sortzaileetako bat izan zen. Mugimendu inpresionista, neoinpresionista eta puntillistetan parte hartu zuen.

## Iruditegia

* Dario de Regoyos gitarra jotzen (1885)
* Jeanne eta Marguerite Schlobach, margolarien arrebak
* Marguerite van Monsen erretratua
* Maria emaztea eta Elisabeth alaba
* Irma Setheren erretratua
* Lau bainulari
* Magnoliak (1910)
* Zuriz jantzitako emakume, emaztearen erretratua

## Kanpo estekak

* Datuak: Q671883
* Multimedia: Théo van Rysselberghe / Q671883
# Théo Lefèvre

Théodore Joseph Albéric Marie "Théo" Lefèvre (Gante, 1914ko urtarrilaren 17a - Woluwe-Saint-Lambert, 1973ko irailaren 18a) Belgikako 39. lehen ministroa izan zen 1961etik 1965era. 1946 eta 1971 artean diputatu izan zen, eta 1971 eta 1973 artean senatari. Belgikako Alderdi Sozialkristauko (PSC-CVP) kide eta presidente izan zen. 1961ean, sozialistekin koalizio gobernua osatzeko lehen ministro bihurtu zen, Gaston Eyskensen dimisioak eragindako hauteskundeak irabazi ostean. Bere agintaldian tropak bidali zituen Kongora Kongoko krisialdian (Opération Dragon Rouge). 1965eko hauteskundeak galdu zituen.

## Kanpo estekak

* Datuak: Q221781
* Multimedia: Théo Lefèvre / Q221781
# Thénorgues

Thénorgues Frantziako udalerri bat da, Ardenak departamenduan dagoena, Ekialde Handia eskualdean. 2013an 109 biztanle zituen.

## Demografia
### Biztanleria

2007an Thénorgues udalerrian erroldatutako biztanleak 96 ziren. Familiak 40 ziren, horien artean 12 pertsona bakarrekoak ziren (12 bakarrik bizi ziren gizonak), 12 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 46 etxebizitza zeuden, 40 familiaren etxebizitza nagusia ziren, 2 bigarren erresidentzia ziren eta 4 hutsik zeuden. 41 etxeak ziren eta 5 apartamentuak ziren. 40 etxebizitza nagusietatik 32 bere jabearen bizilekua ziren, 5 alokairuan okupaturik zeuden eta 3 doan lagata zeuden; 4 etxek bi gela zituzten, 3 etxek hiru zituzten, 11 etxek lau zituzten eta 22 etxek bost zituzten. 28 etxek euren parking plaza propioa zuten azpian. 18 etxetan ibilgailu bat zegoen eta 19 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Thénorgues udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 8 |
| 0 | 80-84 | 0 |
| 0 | 75-79 | 0 |
| 4 | 70-74 | 4 |
| 0 | 65-69 | 4 |
| 4 | 60-64 | 4 |
| 0 | 55-59 | 0 |
| 4 | 50-54 | 0 |
| 4 | 45-49 | 0 |
| 4 | 40-44 | 8 |
| 0 | 35-39 | 0 |
| 8 | 30-34 | 0 |
| 0 | 25-29 | 0 |
| 4 | 20-24 | 4 |
| 4 | 15-19 | 8 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 54 ziren, horien artean 44 aktiboak ziren eta 10 inaktiboak ziren. 44 pertsona aktiboetatik 42 lanean zeuden (26 gizon eta 16 emakume) eta 2 langabezian zeuden (2 gizon). 10 pertsona inaktiboetatik 2 erretiraturik zeuden, 4 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 erauzte enpresa zen, 1 eraikuntza enpresa zen eta 1 zerbitzu enpresa zen.
2000. urtean Thénorgues udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1086459
* Multimedia: Thénorgues / Q1086459
# Théo Faure

Théo Faure (1999ko urriaren 12a) boleibol jokalari profesional frantziarra da eta Cisterna Volleyrentzat eta Frantziako talde nazionalarentzat aurkako puntan jokatzen du.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Gizonezkoak, estalia |

## Erreferentziak

* ↑ (Italieraz) «Théo Faure è il nuovo opposto: "Cisterna è una grande sfida per me"» legavolley.it 5 July 2023.
* ↑ (Frantsesez) «Euro–2021: Théo Faure, visage de la génération 2024» Dernières Nouvelles d'Alsace 12 September 2021.
# Thénac kantonamendua

Thénac kantonamendua Frantziako kantonamendu bat da. Itsas Charente departamenduan dago, Akitania Berria eskualdean. Guztira 25 udalerri ditu eta Thénac da bere hiriburua.

## Kanpo estekak

* Datuak: Q16802135
# Tina (argipena)

Tina hitzak adiera zenbait ditu:
* tina, buztinezko ontzi handia;
* 1222 Tina, asteroide bat;
* tina, landarea.
# Tina Anselmi

Tina Anselmi (Castelfranco Véneto, 1927ko martxoaren 25a -ibídem, 2016ko azaroaren 1a) Italiako politikaria izan zen, eta, gainera, erresistentziaren parte izan zen Bigarren Mundu Gerran. Italiako historiako lehenengo emakume ministroa izan zen.

## Biografia

Tina Anselmi familia katoliko eta antifaxista batean jaio zen, Treviso probintzian. Gaztaroan, erresistentzia italiarraren parte izan zen partisana gisa. Literaturan lizentziatu zen Milango Unibertsitate Katolikoan eta CGIL sindikatuko kide izan zen.
Diputatu demokristaua izan zen 1968 eta 1987 bitartean. 1976an, Giulio Andreottiren agintaldian, Lan eta Gizarte Segurantza Sailean, ministro kargua hartu zuen lehenengo emakumea izan zen Italian. Gero, Osasun ministroa izan zen, eta orduan eratu zen Osasun Zerbitzu Nazionala. Aldo Mororen familiaren eta gobernuaren arteko bitartekaria izan zen 1978an Brigada Gorriek bahitu zutenean. 1981ean, Propaganda 2 logia masoniko ezagunaren Ikerketa Batzordeko lehendakaria izatera pasatu zen. Lanean ari zela, gizonen eta emakumeen arteko berdintasunari buruzko legea sinatu zuen.
Tina 89 urte zituela hil zen Italiako iparraldean, Castelfranco Vénetoko etxean, bertako hedabideen arabera.

## Ohoreak

* Italiako Errepublikako Merituaren Ordena jaso zuen.

## Erreferentziak

* ↑ Fallece Tina Anselmi, primera mujer ministra en Italia, a los 89 años. 1 de noviembre de 2016.

## Kanpo estekak

* Datuak: Q1113992
* Multimedia: Tina Anselmi / Q1113992
# Timóteo

Timóteo Brasilgo udalerri bat da, Minas Gerais estatuan kokatua. 81.579 biztanle ditu 144,381 km²ko eremuan.

## Ikus, gainera

* Minas Gerais

## Kanpo estekak

* Datuak: Q737237
* Multimedia: Timóteo / Q737237
# Tin whistle

Tin Whistle (euskaraz: «Letoizko Txistua»), bere izendapen zehatzenean, "whistle" hitzak ingelesez txistua edo txirula esan nahi du, baina orokorrean tin edo low whistle txistu motei deitzen zaie. Irlandar musika-tresna ospetsuenetakoa da dudarik gabe, bai eta zeltiar musikako esanguratsuena ere. Tin hitzak euskaraz latorria esan nahi du, aintzineko whistle-ak materiale honetan egin ohi baitziren.
Whistle-a musika-tresna oso aintzinekoa da. Bere jaiotza Txinan izan omen zen orain dela 5.000 urte, eta Europara XI. mendean ailegatu omen zen. Baina gaur egungo whistle txistua ez zen XIX. menderarte sortu, Ingalaterran Clarke-n eskuek landu zuten arte. "Tin Whistle" delakoa (ingeleraz Penny Whistle edo Irish Flute ere deitzen da; Irlanderaz Flageolet edo Feadóg), 6 zulodun txistu antzeko bat zen. XX. mendeko 50eko hamarkadan plastikozko ahokoa ezarri zitzaion, gaur egun ere modu honetan dago normalki. Iada 70. hamarkadan, Overton-ek Low Whistle (Txistu baxua) delakoa asmatu zuen, afinat una octava per sota.
Gaur egun Low eta Tin Whistle erako txistuak ekoizten dituzten musika-etxe ugari daude nonnahi ere. Mota eta doinu ezberdinetakoak (jatorrizkoa Do musika notan dago doitua), honako materialetan ekoizten dira: metala, banbua eta batez ere [plastiko]]a. Berarekiko dagoen ospe eta jarraipena dela eta, gaur egun folk musika talde askotako kideek joi izan dute Euskal Herrian: Sorotan Bele, Alboka... baita eta euskal abeslari askoren musikan parte hartu, adibide gisa: Benito Lertxundi.
Tin whistle-aren doinu edo soinuak Euskal Herriko musikan txistuaren antza badu, baina batez ere Iparraldeko txirularen doinu bizi, garbi eta finaren antza edo parekotasun handia du.
Nahiz eta Irlandako musika-tresna bezala hartua izan, beste hainbat herrialdeetako herri-musikan ere jotzen da: Eskozia, Gales, Ingalaterra, Kornualles, Man Uhartea, etab, etab...

## Kanpo estekak

* Whistlemania
* Whistle txistuen denda
* Datuak: Q615403
* Multimedia: Tin whistles / Q615403
# Timón (Madril)

Timón, Espainiako Madril hiriburuko auzo bat da, Barajas barrutian. Hiriko 214. auzoa da. 2011ko erroldaren arabera 8.867 biztanle zituen.

## Kanpo estekak

* Datuak: Q10382570
* Multimedia: Timón neighborhood, Madrid / Q10382570
# Tin Srbić

Tin Srbić (Zagreb, Kroazia, 1996ko irailaren 11) gimnastikan aritzen den kirolari kroaziarra da.
2020ko Udako Olinpiar Jokoetan, Tokio 2020an (Tokio), esku hartu, eta zilarrezko domina eskuratu zuen Barra finkoa gizonezko kategorian, Kroazia ordezkatuz; Daiki Hashimoto japoniarraren (urrezko domina) atzetik, eta Nikita Nagorny txinatarraren (brontzezko domina) aurretik sailkatu zen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | ‘’Barra finkoa’’, gizonezkoa. |

## Erreferentziak

* ↑ «Tin Srbić» olympedia.org (Ingelesez)
* ↑ «Tin Srbić» olympics.com (Gaztelaniaz)

## Kanpo estekak

* Datuak: Q25500682
* Multimedia: Tin Srbić / Q25500682
# Tina (ontzia)

Tina ura, ardoa, olioa eta antzeko likidoak kontserbatzeko ontzi handia, azal leunekoa eta beiradurarik gabea. Ildaska, kordoi edo hatz-marka bidezko dekorazioa izan ohi du.

## Erreferentziak

* ↑ Zeramika hiztegia. Eusko Jaurlaritza, 45 or..

## Kanpo estekak

* Datuak: Q766983
* Multimedia: Tinajas / Q766983
# Tina (Missouri)

Tina Missourieko herrixka bat da. Carroll konderrian kokatua dago. 2010ean 157 biztanle zituen, 0,83 kilometro koadrotan banatuta.

## Ikus, gainera

* Carroll konderria

## Kanpo estekak

* Datuak: Q1976648
* Multimedia: Tina, Missouri / Q1976648
# Tin Cup

Tin Cup (euskaraz Latoizko Kopa), 1996ko Ron Shelton estatubatuar zinema zuzendariak zuzendu eta John Norville gidoilariarekin elkarlanean idatzitako kirol drama-komedia film bat da. Kevin Costner, Rene Russo, Cheech Marin eta Don Johnson aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Roy McAvoy (Kevin Costner) iraganean golfari ospetsua izan zena autokarabana batean garagardoa edanez eta oglf ikastaroak emanez bizi da, baina denbora laburrean bi proposamen jasoko ditu: Molly Griswold (Rene Russo) emakume erakargarriari golf ikastaroak irakastea, eta aldi berean haren mutilaguna den eta bere iraganeko kirol arerioa David Simms (Don Johnson) golfari ospetsuaren caddya izatea.

## Aktoreak

* Kevin Costner: Roy "Tin Cup" McAvoy
* Rene Russo: Molly Griswold doktorea
* Don Johnson: David Simms
* Cheech Marin: Romeo Posar
* Rex Linn: Dewey
* Linda Hart: Doreen

## Kanpo estekak

* IMDBko fitxa irakurgai (Ingelesez)
* Datuak: Q1092399
# Tiktaalik

Tiktaalik Sarcopterygii arrainen barruko genero monoespezifikoa da, orain dela 375 milioi urte bizi izan zena, Devoniar garaian. Tetrapodoekin harreman handia duten hainbat ezaugarri zituzten.
Tiktaalik arrain eta anfibioen arteko trantsizio eboluzionarioaren ordezkaria izan liteke, eta oxigeno eskasuko eta ur-sakonera eskaseko habitat ezberdinetara Sarcopterygii taldeko arrainek izandako adaptazioak erakusten ditu.
Genero hau, edo antzeko besteren bat, izan zitekeen anfibio, narrasti, hegazti eta ugaztunen arbasoa. Tiktaalik generoaren fosilak 2004an aurkitu zen Ellesmere uhartean, Nunavut, Kanada.

## Erreferentziak

* ↑ (Ingelesez) Daeschler, Edward B.; Shubin, Neil H.; Jenkins, Farish A.. (2006-04-06). «A Devonian tetrapod-like fish and the evolution of the tetrapod body plan» Nature 440 (7085): 757–763. doi:10.1038/nature04639. ISSN 1476-4687. (Noiz kontsultatua: 2017-11-26).

## Kanpo estekak

* Datuak: Q131481
* Multimedia: Tiktaalik / Q131481
* Espezieak: Tiktaalik
# Tikvah Alper

Tikvah Alper (Hegoafrika, 1909ko urtarrilaren 22a - Sarisbury, Erresuma Batua, 1995eko otsailaren 2a) fisikaria eta erradiobiologoa izan zen eta entzefalopatia espongiformearen transmisio mekanismoak aurkitu zituen.

## Biografia

Hegoafrikan jaio zen. Bere familia etorkin judu behartsua zen eta berak lau arreben artean txikiena zen. Durbango goiko eskola femeninora joan zen. 1929an, Lurmutur Hiriko Unibertsitatean Fisikan graduatu zen. 1930 eta 1932 bitartean, Berlinen lan egin zuen Lise Meitner fisika nuklearraren aginduetara, eta urte bat geroago, 1933an, delta izpien eta alfa partikulen inguruan artikulu bat idatzi zuen.
1932an, Hegoafrikara bueltatu zen eta Max Sterne bakteriologoarekin ezkondu zen, abereentzako antrax txertoaren asmatzailea. Ezkondutako emakumeak ezin zutenez unibertsitatean lan egin, etxean laborategi bat sortu zuten non bera eta bere senarra batera egiten zuten lan. 1935 eta 1936an bi ume izan zituen, Jonathan eta Michael izena zutenak. 1937 aurrerantzean, gorrentzat irakaslea zen, bere seme handiena gor sakona zelako eta bere fisikako jakintasuna aprobetxatu zuen hizkeraren artikulazioaren soinuaren osaketan ume gorrentzat ikertzeko. 1948an. Hegoafrikako Fisikako Laborategi Nazionalaren arduraduna bihurtu zen.
Gero eta fama handiagoa lortzen ari bazen ere zientzialari bezala, 1951n Max Sterne eta Tikvah Alper Hegoafrikatik joatera behartuta ikusi ziren, apartheidaren kontrako jarrera irekia baitzuten. Tikvah ikertzeko lan bat aurkitu zuen (ordainketarik gabekoa) MRC-a Hammersmith Londreseko Ospitaleko Erradiobiologia Laborategietan, Hal Grayek zuzenduta, aurreko bisitetan ezagutu zuena. Bere lana zentratu zen biologia zelularraren ikerketan, erradiazioaren efektuaren konplexutasuna zelula mota desberdinetan, eta bere ininterakzioa beste prozesu kimiko eta fisiologikoak. Erradiobiologiaren unitatearen zuzendaria izan zen 1962tik jubilatu zen arte, 1974an. Bere ikerketekin frogatu zuen dardara bezala ezagututako gaixotasun kutsakor neuroendekapenezkoan -ardiei eta ahuntzei eragiten diela- edo «scrapie-an» agente infekziosoak azido nukleikorik ez daukala. Aurkikuntza garrantzitsu honek baimendu zuen mekanismoak entzefalopatia espongiforme transmitigarriko era guztiak -pertsonei ere eragiten diete- hobeto ulertzea.
Bere bizitza profesionalarekin jarraitu zuen 1979an Radiobiologia zelularra argitaratuz eta 83 urte zituela Dallasen konferentzia bat eman zuen Erradiazio Ikerketa Sozietatearen aurrean. Sabisburyn, Hampshiren hil zen, 1995ean.
* Datuak: Q16002653
* Multimedia: Tikvah Alper / Q16002653
# Tila (udalerria)

Tila Mexikoko udalerri bat da. Chiapas estatuan kokatua dago. 2010ean 71.432 biztanle zituen 798,57 km²ko azaleran. Herriburua [[Tila (Tila)|Tila]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1953228
* Multimedia: Tila Municipality / Q1953228
# Tila Tequila

Thien Thanh Thi Nguyen, ezagunagoa Tila Tequila izen artistikoaz, (Singapur, 1981eko urriaren 24a) estatubatuar abeslari, aktore eta modeloa da. Singapurren jaioa, Houstonen hazi zen.

## Diskografia

* Sex (2007)
* Welcome to the Dark Side (2010)

## Filmografia
### Filmak

| Urtea | Izenburua | Rola | Oharrak |
| 2007 | I Now Pronounce You Chuck and Larry | Hooterseko zerbitzaria | |
| 2013 | Masterminds | Monae | |
* Datuak: Q233295
* Multimedia: Tila Tequila / Q233295